CELEX: 32012D0020
Language: lv
Date: 2012-01-06 00:00:00
Title: 2012/20/ES: Komisijas Lēmums ( 2012. gada 6. janvāris ), ar ko nosaka noteikumus un procedūras saistībā ar nacionālo kontu ekspertiem, kuri palīdz Komisijai saskaņā ar Padomes Regulu (EK) Nr. 479/2009 par to, kā piemērot Eiropas Kopienas dibināšanas līgumam pievienoto Protokolu par pārmērīga budžeta deficīta novēršanas procedūru (izziņots ar dokumenta numuru C(2011) 9973)

10.1.2012   
            
            
               LV
            
            
               Eiropas Savienības Oficiālais Vēstnesis
            
            
               L 6/10
            
         KOMISIJAS LĒMUMS
   (2012. gada 6. janvāris),
   ar ko nosaka noteikumus un procedūras saistībā ar nacionālo kontu ekspertiem, kuri palīdz Komisijai saskaņā ar Padomes Regulu (EK) Nr. 479/2009 par to, kā piemērot Eiropas Kopienas dibināšanas līgumam pievienoto Protokolu par pārmērīga budžeta deficīta novēršanas procedūru
   (izziņots ar dokumenta numuru C(2011) 9973)
   (2012/20/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2009. gada 25. maija Regulu (EK) Nr. 479/2009 par to, kā piemērot Eiropas Kopienas dibināšanas līgumam pievienoto Protokolu par pārmērīga budžeta deficīta novēršanas procedūru (1), un jo īpaši tās 12. panta 1. punktu,
   tā kā:
   
               (1)
            
            
               Regulā (EK) Nr. 476/2009 paredzēts, ka Komisijai (Eurostat) jānovērtē to datu kvalitāte, kurus izmanto pārmērīga budžeta deficīta novēršanas procedūrā (PBDNP), tostarp izmantojot metodikas izpētes apmeklējumus. Lai veiktu šādus apmeklējumus, Komisijai (Eurostat) var palīdzēt nacionālo kontu eksperti.
            
         
               (2)
            
            
               Jāizstrādā noteikumi un procedūras saistībā ar ekspertu atlasi, ņemot vērā ekspertu pienācīgu sadalījumu pa dalībvalstīm un pienācīgu rotāciju starp dalībvalstīm, viņu darba kārtību un finanšu informāciju,
            
         IR PIEŅĒMUSI ŠO LĒMUMU.
   1. pants
   Tādu nacionālo kontu ekspertu atlases noteikumi un procedūras, kuri palīdz Komisijai (Eurostat) metodikas izpētes apmeklējumos dalībvalstīs saskaņā ar Regulas (EK) Nr. 479/2009 12. panta 1. punktu, to darba kārtība un šādu apmeklējumu izmaksu dalīšana starp Komisiju un eksperta valsts iestādi, kura ir atbildīga par ziņojumu sniegšanu pārmērīga budžeta deficīta novēršanas procedūrā, ir izklāstīta šā lēmuma pielikumā.
   2. pants
   Šo lēmumu piemēro Regulas (EK) Nr. 479/2009 12. panta 1. punktā minētajai palīdzībai, ko sniedz no 2012. gada 1. janvāra.
   3. pants
   Šis lēmums ir adresēts dalībvalstīm.
   
      Briselē, 2012. gada 6. janvārī
      
         
            Komisijas vārdā –
         
            Komisijas loceklis
         
         Algirdas ŠEMETA
      
   
   
      (1)  OV L 145, 10.6.2009., 1. lpp.
   
      PIELIKUMS
      1.   Nacionālo kontu ekspertu saraksts
      
      Komisija (Eurostat) uztur nacionālo kontu ekspertu sarakstu, pamatojoties uz priekšlikumiem, ko tai nosūta valstu iestādes, kuras ir atbildīgas par ziņojumu sniegšanu pārmērīga budžeta deficīta novēršanas procedūrā (PBDNP). Sarakstu regulāri atjaunina.
      2.   Nacionālo kontu eksperta definīcija
      
      Nacionālo kontu eksperti ir specializējušies PBDNP ziņojumu sniegšanā un statistikā. Tie atbalsta Komisijas PBDNP ekspertus, kuri veic apmeklējumus dalībvalstī. Šajā statusā nacionālo kontu eksperti sniedz neatkarīgu atzinumu un nepārstāv savas dalībvalsts viedokli.
      3.   Ekspertu izraudzīšanās
      
      Ja nepieciešams, Komisija (Eurostat) izņēmuma kārtas apmeklējumiem izraugās vienu vai vairākus valstu ekspertus, kuri apmeklējumā pavada Komisijas ekspertus. Ekspertus no saraksta izraugās tā, lai viens un tas pats eksperts netiktu izraudzīts dalībai apmeklējumā vairāk nekā trīs reizes ik pēc trim gadiem.
      4.   Tās valsts iestādes izmaksu atlīdzināšana, kura ir atbildīga par PBDNP ziņojumu sniegšanu
      
      Summu, kuru izmaksā, lai atlīdzinātu ceļa izmaksas, dienas izmitināšanas pabalstu un dienas vienotas likmes pabalstu, aprēķina saskaņā ar Komisijas 2007. gada 5. decembra Lēmumu par tādu izmaksu atlīdzināšanas noteikumiem, kas radušās Komisijai nepiederīgām personām, kuras uzaicinātas eksperta statusā apmeklēt sanāksmes (1).
      5.   Konfidencialitāte
      
      Pirms apmeklējuma pavadošo ekspertu lūdz parakstīt konfidencialitātes paziņojumu par apmeklējuma saturu, grafiku un praktisko organizāciju.
      
         (1)  C(2007) 5858.